I Want to Break Free
"I Want to Break Free" je pjesma britanske rock grupe "Queen", originalno sa njihovog 11. studijskog albuma The Works iz 1984. godine. Pjesmu je napisao basist John Deacon a objavljena je na gramofonskoj ploči (7" i 12") kao i na CD izdanju od 3" i 5". Snimljena je tokom 1983. godine a ukupno postoje tri verzije pjesme (albumska, singl i proširena verzija pjesme). Pjesmu je grupa izvodila na većini svojih koncerata, pojavljivala se i u nekoliko videa. Također je izvedena na koncertu Freddie Mercury Tribute Concert u izvedbi Lise Stansfield. Nakon što je singl objavljen, prihvaćen je širom Evrope i Južne Amerike gdje je uvršten među deset na top-listama i smatran kao himna u borbi protiv ugnjetavanja. S druge strane, dostigao je tek 45. mjesto na američkoj top-listi ali i visoko 3. mjesto u Ujedinjenom Kraljevstvu sa preko 200.000 prodatih primjeraka i srebrnim tiražom.